Balticconnector

Balticconnector on kahesuunaline maagaasi torujuhe Soome ja Eesti vahel. Balticconnector ühendab Eesti ja Soome gaasivõrgud ning annab Soomele ligipääsu Inčukalnsi gaasihoidlale Lätis. Gaasijuhtme operaatorid on Gasgrid Finland ja Elering.

Balticconnectori merealuse osa pikkus Paldiskist Eestis kuni Ingåni Soomes on 77 km. 500-millimeetrise nominaalläbimõõduga ja kuni 80-baarise survega toru läbilaskevõime on 7,2 miljonit kuupmeetrit gaasi ööpäevas ehk 0,3 miljonit kuupmeetrit gaasi tunnis. Balticconnectori maapealse osa pikkus Eesti maismaal Kiilist Paldiskini on 55 km ning Soomes Ingåst Siuntioni 21 km.

Projekti algatas Soome maagaasi ettevõte Gasum koostöös Eesti Gaasiga. Pärast Euroopa Liidu kolmanda energiapaketi rakendumist vahetas Eesti Gaasi endine tütarettevõte EG Võrguteenus viimase projektist välja. Balticconnector tagab maagaasiga varustatuse Soome lahe mõlemal kaldal – Eestis ja Soomes. Lisaks võimaldab ülekandetoru piirkondliku veeldatud gaasi terminali ehitust kas Ingås (Finngulf LNG projekt) või Paldiskis (Balti Gaasi projekt).

Balticconnector avati 11. detsembril 2019."Eesti ja Soome vaheline gaasijuhe alustas tööd" ERR, 11. detsember 2019.

Probleemid
pisi|2023. aasta oktoobri veealune ülesvõte kahjustusest

Norra seismoloogiakeskus Norsar tuvastas 8. oktoobri ööl kell 1.20 (UT+3) Balticconnectori juures värina, mis polnud maavärin, vaid võimalik plahvatus või ankru löök vastu toru.Soome: Balticconnectori vigastuse põhjus oli mehaaniline, mitte plahvatus. ERR 11.10.2023. Rõhk merealuses torus langes ning Eesti ja Soome süsteemihaldurid sulgesid gaasivoo.Eesti ja Soome sulgesid lekke tõttu Balticconnectori gaasiühenduse. ERR 8.10.2023. 10. oktoobril teatas Soome piirivalve, et Balticconnectoril on Soome majandusvetes 60 m sügavusel leke ning tegu on väljastpoolt tekitatud mehaanilise kahjustusega. Soome Keskkriminaalpolitsei sõnul hakati gaasitoru juhtumit uurima tahtliku kahjutekitamisena. Samal ööl katkesid Eesti ja Rootsi vaheline sidekaabel, Peterburi ja Kaliningradi vaheline sidekaabel ning Eesti ja Soome vaheline sidekaabel.Mark Trevelyan. Russian firm says Baltic telecoms cable was severed as Chinese ship passed over. Reuters 7.11.2023.

Tähelepanu alla sattusid mitu kaubalaeva.Gaasijuhtme lekke läheduses viibinud Vene laeva omanik andis meediale selgitusi. ERR, 11. oktoober 2023Barbara Oja. Eesti-Rootsi kaabli ja gaasitoru purunemise alas viibisid samad laevad. ERR 18.10.2023. Soome uurijate tähelepanu keskendus hiina konteinerilaevale, mille kiirus vähenes gaasitoru ületamise ajal 11 sõlmelt 6 sõlmeni.Balticconnectori juhtum on pigem sabotaaž kui õnnetus. Mihkel Kärmas. Pealtnägija 14.02.2024. ERR 14.02.2024. Soome keskkriminaalpolitsei tõstis 24. oktoobril merest ankru, millega on gaasitoru lõhuti ning merealused pildid näitasid, et ankrut lohistati mere põhjas mitu kilomeetrit.Soomlased leidsid mere põhjast gaasitoru lõhkunud ankru. ERR 24.10.2023.Liisbeth Rats. Merendusekspert: korralikel meremeestel ei kuku ankur niisama põhja. ERR 25.10.2023.Bruce Beaubouef. Chinese ship’s anchor caused damage to Baltic Sea gas pipeline, Finland suggests. Offshore Magazine 30.10.2023. 9. oktoobril Peterburi jõudnud laeval Newnew Polar Bear oli Peterburis ankrukett vette lastud, mida sildumise ajal tavaliselt ei tehta.Контейнеровоз NewNew Polar Bear прибыл в Санкт-Петербург, совершив второй в навигацию-2023 рейс по Севморпути. PortNews 9.10.2023. ning hiljem Arhangelskis tehtud fotolt oli näha, et laeval puudub vasak ankur.Foto: gaasitoru ületanud Hiina laeval on puudu ankur. ERR, 24. oktoober 2023. Hiljem teatati, et Soome politsei on täiesti veendunud, et leitud ankur pärineb laevalt Newnew Polar Bear.Finsk politi: Anker fundet ved gaslæk stammer fra kinesisk skib. Maritime Danmark 11.11.2023.

Newnew Polar Bear alustas konteinervedusid Hiina ja Venemaa Euroopaosa vahel mööda Põhja mereteed 2023. aasta suvel.Malte Humpert. Chinese Container Ship Completes First Round Trip Voyage Across Arctic. High North News 08.10.2023 14. septembril Petropavlovskist väljunud laev saabus Peterburi 8. oktoobril ning jõudis 21. oktoobril Arhangelskisse, kust jätkas Põhja mereteel sõitu Beringi väina kaudu Tianjini, kuhu jõudis 5. detsembril.MyShipTracking 20.10.2023.Atle Staalesen. Runaway ship Newnew Polar Bear, suspected of sabotage in Baltic Sea, is sailing into Russian Arctic waters. The Barents Observer 26.10.2023. Laeva operaator vahetus kunagi enne Arhangelskisse jõudmist. Varasem põhjatrassil liiklemise luba oli antud 6. juulil ettevõttele Hainan Xin Xin Yang Shipping Co, Ltd. Uue põhjatrassile suundumise loa küsis 19. oktoobril, vahetult enne Arhangelskisse jõudmist Venemaal registreeritud ettevõte Torgmoll, millel on kontorid Moskvas ja Shanghais.Permission No 557/5.Permission No P075-00172-77/00740677.

Balticconnectori toru vigastus on Soome majandusvetes, sellepärast uurib toru lõhkumist Soome.Arni Alandi. Balticconnectori uurimise teeb keeruliseks selle purunemine majandusvetes. ERR 30.10.2023. Laev sõitis 11. oktoobril Peterburist tagasi Kaliningradi rahvusvahelistes vetes kulgeval trassil. Nii ei saanud Soome võimud laeva arestida. Ka ei olnud seniks veel leitud ankrut ega polnud teatatud Rootsi-Eesti ning Peterburi ja Kaliningradi vaheliste kaablite lõhkumisest.Atle Staalesen, The Independent Barents Observer. Newnew Polar Bear exits Arctic waters, sails into Pacific. Eye on the Arctic, 6.11.2023. Ankru kaotamine on mereavarii ja sadamast ei tohiks väljuda ükski laev ilma kahe ankruta, kuid Venemaa mereadministratsioon lubas laeval juba 11. oktoobril Peterburi sadamast lahkuda.

2024. aasta augustis tunnistas Hiina, et Newnew Polar Bear lõhkus Eesti ja Soome vahelise gaasijuhtme ning põhjendas seda tugeva tormi tõttu juhtunud õnnetusega."Hiina tunnistas, et Newnew Polar Bear lõhkus gaasitoru" ERR, 12. august 2024 Hongkongi võimud vahistasid konteinerilaeva kapteni ja tema üle hakati kohut pidama 2025. aastal.Hongkongi võimud vahistasid Balticconnectori lõhkunud laeva kapteni. ERR 9.05.2025."Balticconnectori lõhkunud laeva kapten astus Hongkongis kohtu ette" ERR, 4. juuli 2025

2024. aasta detsembris hoidis Soome ära Balticconnectori uue lõhkumise. Soome valitsus otsustas takistada naftatankerit Eagle S, kui see oli lisaks Estlink 2 merekaablile asunud lõhkuma ka Estlink 1 ja uuesti Balticconnectori gaasijuhet.

 Vaata ka 
 Sidekaablite lõhkumine novembris 2024

Viited

Välislingid
 Jesse Mäntysalo. KRP löysi merestä painavan esineen, joka saattoi rikkoa kaasuputken – kiinalaisen aluksen liikkeitä tutkitaan. Yle, 20. oktoober 2023
 "Eesti ja Soome suurendavad Balticconnectori läbilaskevõimet" ERR, 30. november 2023

Kategooria:Eesti energeetika
Kategooria:Gaasijuhtmed
Kategooria:Soome
Kategooria:Eesti-Soome suhted